anglokatolisisme
Store norske leksikon,Religion og filosofi,Religioner og livssyn,Kristendom,Kristne trossamfunn
Anglokatolisisme, den høykirkelige retningen i den anglikanske kirke. Karakteristisk for retningen er betoningen av den høykirkelige tradisjon, embetet og de katolske elementer i den anglikanske lære og kultus. Retningen har hatt betydelige kirkemenn, blant andre Charles Gore, og forfattere, blant andre T. S. Eliot og Dorothy Leigh Sayers.
Bevegelsen har gått under flere navn. I begynnelsen ble den kalt puseyisme etter en av dens ledere, Edward B. Pusey. Den har også blitt kalt traktarianisme, fordi den begynte utgivelsen av en rekke Tracts for the Times, og ritualisme, fordi den har lagt særlig vekt på liturgi og riter. Begrepet anglokatolisisme ble i løpet av 1800- og 1900-tallet stadig mer i bruk av bevegelsen selv. Les mer i Store norske leksikon High Church Oxfordbevegelsen